Държавен вестник, бр. 87, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  87
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ОТБРАНАТА
СПОРАЗУМЕНИЕ
между Република България и Върховното 
Главно Командване на Обединените Въоръ­
жени Сили в Европа и Щаба на Върховния 
съюзен главнокомандващ по трансформацията 
за допълнение към Парижкия протокол
(Ратифицирано със закон, приет от 44-то На-
родно събрание на 13 юли 2017 г. – ДВ, бр. 60 
от 2017 г. В сила от 8 август 2017 г.)
Преамбюл
В съответствие със Северноатлантическия 
договор, подписан във Вашингтон, окръг Ко-
лумбия, на 4 април 1949 г.; 
В съответствие със Споразумението между 
страните по Северноатлантическия договор 
относно статута на техните въоръжени сили, 
подписан в Лондон на 19 юни 1951 г.; 
В съответствие със Споразумението между 
страните – членки на Северноатлантическия 
договор, и страните партньори, участващи в 
„Партньорство за мир“, относно статута на 
техните въоръжени сили, подписан в Брюксел 
на 19 юни 1995 г., и съответните протоколи 
към него, действащи на територията на Ре-
публика България; 
В съответствие с Протокола за статута на 
международните военни щабове, създадени в 
съответствие със Северноатлантическия до-
говор, подписан в Париж на 28 август 1952 г.; 
Отчитайки, че Северноатлантическият 
съвет може да активира (деактивира) военни 
организации на НАТО с международен статут; 
Желаейки да сключат допълнителни спора-
зумения и договорености за установяването и 
функционирането на територията на Република 
България на военни организации на НАТО 
със статут съгласно Парижкия протокол, 
както и да уредят условията за дейността на 
назначения в тях личен състав на НАТО; 
Имайки предвид, че може да бъдат сключени 
други споразумения със страни по инициативата 
„Партньорство за мир“ или по други програми 
на НАТО за сътрудничество, които да подпо-
могнат дейността на техния личен състав като 
интегрална част от водените от НАТО сили 
или на Международен военен щаб на НАТО; 
Отчитайки, че Северноатлантическият съ-
вет може да приеме решение да бъде сключено 
споразумение с ООН, Европейския съюз или 
друга международна правителствена органи-
зация, неправителствена организация и меж-
дународен трибунал, като тези организации 
може да имат участие във или да подпомагат 
дейности, функции или съоръжения на НАТО, 
ползващи се със статут съгласно Парижкия 
протокол и това Допълнително споразумение; 
И разбирайки, че за изпълнение на това 
Споразумение, както и за уреждане изиск­
вания за поддръжка, може да се наложи да 
бъдат сключени последващи споразумения/
технически споразумения, 
Република България, от една страна, и 
Върховното Главно Командване на Обедине-
ните Въоръжени Сили в Европа и Щабът на 
Върховния съюзен главнокомандващ по транс­
формацията, наричани по-нататък „Страни“, 
съгласно параграф 2 от член 16 на Протокола 
се споразумяха за следното: 
Член 1
Определения
В това Споразумение (наричано за краткост 
Допълнително споразумение) понятието:
1. „Споразумение“ означава Споразумение-
то между страните по Северноатлантическия 
договор относно статута на техните въоръжени 
сили, подписан в Лондон на 19.06.1951 г.
2. „Протокол“ означава Протокола за 
статута на международните военни щабове, 
създадени в съответствие със Северноат-
лантическия договор, подписан в Париж на 
28.08.1952 г.
3. PFP SOFA означава Споразумението 
между страните – членки на НАТО, и страни-
те партньори, участващи в „Партньорство за 
мир“, относно статута на техните въоръжени 
сили, подписан в Брюксел на 19.06.1995 г., 
включително Допълнителния протокол към 
това Споразумение от 19 юни 1995 г., и 
Последващия допълнителен протокол от 19 
декември 1997 г., както и други последващи 
протоколи към него в сила на територията 
на Република България.
4. SHAPE означава Върховното главно 
командване на обединените въоръжени сили 
в Европа. 
5. SACEUR означава Върховния командващ 
на обединените въоръжени сили в Европа. 
6. HQ SACT означава Щаб на Върховния 
съюзен командващ по трансформацията.
7. SACT означава Върховeн съюзен глав-
нокомандащ по трансформацията.
8. „Supreme Headquarters“ означава SHAPE 
или съответно HQ SACT, както са дефини-
рани в член 1 на Протокола, както и всички 
бъдещи еквивалентни командвания или техни 
правоприемни организации. 
9. „Съюзно командване“ за целите на това 
Допълнително споразумение и в допълне-
ние на член 1 на Протокола включва всяка 
структура на НАТО, на която се дава статут 
съгласно член 14 на Протокола, в съответ-
ствие с решение на Северноатлантическия 
съвет и както е предвидено в решение на 
Северноатлантическия съвет, прието на 19 
май 1969 г. относно Процедури за активиране